CELEX: 
Language: et
Date: 2011-09-27 00:00:00
Title: 2011/572/EL: Euroopa Parlamendi otsus, 10. mai 2011 , Euroopa Lennundusohutusameti 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on Euroopa Lennundusohutusameti 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/140
            
         EUROOPA PARLAMENDI OTSUS,
   10. mai 2011,
   Euroopa Lennundusohutusameti 2009. aasta eelarve täitmisele heakskiidu andmise kohta
   (2011/572/EL)
   EUROOPA PARLAMENT,
   
               —
            
            
               võttes arvesse Euroopa Lennundusohutusameti 2009. aasta lõplikku raamatupidamise aastaaruannet;
            
         
               —
            
            
               võttes arvesse kontrollikoja aruannet Euroopa Lennundusohutusameti eelarveaasta 2009 raamatupidamise aastaaruande kohta koos ameti vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05892/2011 – C7-0052/2011);
            
         
               —
            
            
               võttes arvesse EÜ asutamislepingu artiklit 276 ja ELi toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet, (3) eriti selle artiklit 60;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0123/2011),
            
         
               1.
            
            
               annab heakskiidu Euroopa Lennundusohutusameti tegevdirektori tegevusele ameti 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Lennundusohutusameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 22.
   
      (2)  EÜT L 248, 16.9.2002, lk 1.
   
      (3)  ELT L 79, 19.3.2008, lk 1.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on Euroopa Lennundusohutusameti 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Lennundusohutusameti 2009. aasta lõplikku raamatupidamise aastaaruannet;
               
            
                  —
               
               
                  võttes arvesse kontrollikoja aruannet Euroopa Lennundusohutusameti eelarveaasta 2009 raamatupidamise aastaaruande kohta koos ameti vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05892/2011 – C7-0052/2011);
               
            
                  —
               
               
                  võttes arvesse EÜ asutamislepingu artiklit 276 ja ELi toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet, (3) eriti selle artiklit 60;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0123/2011),
               
            
                  A.
               
               
                  arvestades, et kontrollikoda märkis, et ta sai piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 5. mail 2010. aastal heakskiidu Euroopa Lennundusohutusameti tegevdirektori tegevusele ameti 2008. aasta eelarve täitmisel (5) ning heakskiidu andmise otsusele lisatud resolutsioonis muu hulgas:
                  
                              —
                           
                           
                              väljendas kahetsust selle üle, et 2008. aastal saadi iga-aastaste kindlamääraliste maksete süsteemist tulu, mis oli oluliselt suurem osutatud teenuste kuludest, ning kutsus ametit üles esitama viivitamatult üksikasjaliku kava, mis tagaks, et see järgmistel aastatel ei korduks;
                           
                        
                              —
                           
                           
                              juhtis tähelepanu asjaolule, et ameti 2009. aastasse ülekantud tegevuskulude assigneeringute maht oli suur (rohkem kui 53 miljonit eurot ehk 79 % tegevuskulude assigneeringutest);
                           
                        
                              —
                           
                           
                              rõhutas olulisena asjaolu, et ametil tuleks määrata programmitöös kindlaks oma SMART (täpsed, mõõdetavad, saavutatavad, asjakohased ja ajaliselt piiritletud) eesmärgid ja RACER (asjakohased, heakskiidetud, usaldusväärsed, lihtsad ja töökindlad) näitajad, et saavutusi hinnata;
                           
                        
                              —
                           
                           
                              väljendas muret selle pärast, et puudub kooskõlastatus ameti vajaduste, töötajate ja finantseeskirjade vahel, ning eelkõige selle pärast, et personalivaliku menetluste tõttu on keeruline võtta tööle asjakohase kvalifikatsiooniga töötajaid;
                           
                        
            
                  C.
               
               
                  arvestades, et ameti 2009. aasta eelarve oli 92 500 000 eurot, mis on 6 % suurem kui 2008. aasta eelarve; arvestades, et 2009. aasta reserv tasude ja lõivudega seotud tegevuseks oli 29 500 000 eurot,
               
            
                  1.
               
               
                  tunneb heameelt asjaolu üle, et kontrollikoda tunnistas Euroopa Lennundusohutusameti 2009. aasta raamatupidamisaruande usaldusväärseks ning aruande aluseks olevad tehingud kõigis olulistes aspektides seaduslikeks ja korrektseteks;
               
            
         Eelarve oluline suurenemine
      
      
                  2.
               
               
                  märgib, et ameti eelarve suurenes 2007.–2009. aastal 28 %.
               
            
                  3.
               
               
                  märgib, et 2009. aastal eraldati ametile liidu eelarvest 31 540 000 eurot kulukohustuste assigneeringutena ja 29 180 000 eurot maksete assigneeringutena;
               
            
                  4.
               
               
                  märgib lisaks, et ameti eelarve tervikuna suurenes 2009. aastal võrreldes 2008. aastaga peaaegu 20 % ehk 102 000 000 eurolt 122 000 000 euroni ning töötajate arv suurenes 440-lt 509-ni;
               
            
         Tulemused
      
      
                  5.
               
               
                  rõhutab uuesti, kui oluline on see, et amet määraks programmitöös kindlaks oma SMART (täpsed, mõõdetavad, saavutatavad, asjakohased ja ajaliselt piiritletud) eesmärgid ja RACER (asjakohased, heakskiidetud, usaldusväärsed, lihtsad ja töökindlad) näitajad, et saavutusi hinnata; võtab teadmiseks ameti vastuse, milles kinnitatakse, et amet parandas oma 2010. aasta töökava eesmärkide ja tulemusnäitajate rakendamise ning parema ressursiplaneerimise süsteemiga; palub ametil ühtlasi kaaluda kõikide põhitegevuste kavandamisel Gantti diagrammi kasutuselevõttu, mis võimaldab ülevaatlikult näidata projektidele kuluvat iga töötaja tööaega ning edendada tulemuste saavutamisele keskendunud lähenemisviisi;
               
            
                  6.
               
               
                  nõuab tungivalt, et amet viiks sisse tegevuseelarve tegevuspõhise ülesehituse, et luua selge seos töökava ja finantsprognooside vahel ning parandada nii järelevalvet tulemuste üle kui ka aruandlust; märgib, et amet valmistab igal aastal ette mitmeaastase kava, mida arutatakse kõigi sidusrühmadega ja mille kiidab heaks haldusnõukogu; kavas on esitatud eelarve tegevuspõhiselt; jagab kontrollikoja arvamust, mille kohaselt ameti tegevuseelarve (III jaotis) ülesehitus lähtus aga sisenditest endiselt ainult osaliselt ning eelarvemuudatuste tegemisel ei muudetud töökava isegi siis, kui muudatustel oli oluline mõju tööjõu ja rahaliste vahendite jaotusele;
               
            
                  7.
               
               
                  palub veelkord, et amet võrdleks tabelis, mis tuleb lisada kontrollikoja järgmisele aruandele, vaadeldava aasta eelarve täitmist eelnenud aasta eelarve täitmisega, mis võimaldaks eelarve täitmisele heakskiitu andval asutusel paremini hinnata ameti eri aastate täitmise tulemusi;
               
            
         Assigneeringute ülekandmine
      
      
                  8.
               
               
                  juhib tähelepanu asjaolule, et ka 2010. aasta eelarvesse kandis amet üle suure summa tegevuskulude assigneeringuid (65 % III jaotisest – Tegevuskulud; kui sihtotstarbelised tulud ülekantud summadest välja jätta, siis on ülekantud kulukohustusi 13 %); rõhutab, et selline olukord on vastuolus aastasuse põhimõttega; mõistab, et teatav ebakindlus lõivude ja tasude taseme osas on ameti esialgsele majandustsüklile omane projektide mitmeaastase kestuse tõttu; rõhutab lisaks, et selline olukord näitab ameti ressursiplaneerimise nõrkust, mille põhjuseks on viivitus teenuselepingu allkirjastamisel; nõuab seetõttu lepingute korrektsemat ja õigeaegsemat haldamist ning seda, et järgmise aasta kohta esitataks Euroopa Parlamendile ja komisjonile palju realistlikumad prognoosid ja antaks piisavalt aega nende analüüsimiseks;
               
            
                  9.
               
               
                  nõuab, et iga aasta eelarvele lisataks eriaruanne eelmistest aastatest üle kantud eelarveülejäägi kohta, milles selgitatakse seda, miks asjaomaseid assigneeringuid ei kasutatud ning kuidas ja millal neid kavatsetakse kasutada;
               
            
         Ametile makstavad tasud ja lõivud
      
      
                  10.
               
               
                  märgib, et 2009. aasta oli teine aasta, mil sertifitseerimistegevust korraldati terve aasta jooksul komisjoni 31. mai 2007. aasta määruse (EÜ) nr 593/2007 alusel, mis käsitleb Euroopa Lennundusohutusametile makstavaid tasusid ja lõive (6);
               
            
                  11.
               
               
                  nõuab uuesti, et amet parandaks sertifitseerimisprojektide järelevalvesüsteemi, et projekti kogu kestuse jooksul määratud lõivud ei erineks ei erineks oluliselt tegelikest kuludest;
               
            
                  12.
               
               
                  nõuab, et amet hindaks 2010. aasta raamatupidamisaruannete koostamiseks täpsemalt kumuleerunud kulusid, mis on seotud sertifitseerimisteenuste haldamisega, mida allhanke korras osutavad riiklikud lennuametid; märgib, et kontrollikoda tõi välja, et kumuleerunud kulusid aasta lõpus hinnati üldise täitmise määra järgi; oletus ei põhinenud siiski varasematel kogemustel; kiidab aga heaks ameti kavatsuse kehtestada teatavatele teenustele (väiksed muudatused ja remonditööd, standardsed täiendavad tüübisertifikaadid, organisatsioonide järelevalve jt) kindlasummalised kokkuleppehinnad, et projekti tegelikud kulud oleksid teenuse allhankelepingu sõlmimisel teada;
               
            
         Inimressursid
      
      
                  13.
               
               
                  märgib, et personalivaliku menetlustes esineb endiselt puudusi, mis ohustavad kõnealuste menetluste läbipaistvust; tunnistab, et kontrollikoda tõi välja, et personalivaliku menetluste puhul ei olnud valimiskomisjonide otsused piisavalt põhjendatud ja dokumenteeritud, kuna vestlusele kutsumise ja reservnimekirja kandmise miinimumtingimusi ei määratletud eelnevalt, samuti puudusid protokollid;
               
            
                  14.
               
               
                  nõuab tungivalt, et amet teavitaks eelarve täitmisele heakskiidu andmise eest vastutavat institutsiooni meetmetest, mida olukorra lahendamiseks ja ekspertide/personali valikumenetluste läbipaistvamaks muutmiseks on võetud; rõhutab, et kõnealuste puudujääkide mõju arvessevõtmine muutub veelgi olulisemaks, kui arvestada seda, et ameti eesmärkideks on sertifitseerimistingimuste väljaandmine, otsuste tegemine lennukõlblikkuse ja keskkonnaohutuse sertifitseerimise valdkonnas ning liikmesriikide pädevate asutuste standardimiskontrollide korraldamine;
               
            
         Siseaudit
      
      
                  15.
               
               
                  tunnistab, et amet on rakendanud siseauditi talituse poolt alates 2006. aastast tehtud 26 soovitusest 20;
               
            
                  16.
               
               
                  kinnitab, et amet on saatnud eelarve täitmisele heakskiidu andmise eest vastutavale institutsioonile raamfinantsmääruse artikli 72 lõikes 5 ette nähtud tegevdirektori koostatud aruande, mis sisaldab kokkuvõtet siseauditi talituse esitatud soovitustest; kutsub sellele vaatamata ameti tegevdirektorit üles esitama konkreetset teavet kõigi siseauditi talituse esitatud soovituste kohta, mis olid 2009. aastal veel täitmata;
               
            
                  17.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 338, 14.12.2010, lk 22.
      
         (2)  EÜT L 248, 16.9.2002, lk 1.
      
         (3)  ELT L 79, 19.3.2008, lk 1.
      
         (4)  EÜT L 357, 31.12.2002, lk 72.
      
         (5)  ELT L 252, 25.9.2010, lk 136.
      
         (6)  ELT L 140, 1.6.2007, lk 3.
      
         (7)  Vastuvõetud tekstid, P7_TA(2011) 0163 (vt käesoleva Euroopa Liidu Teataja lk 269).